Poliţiştii au fost atacaţi de localnici într-o comună din Suceava. Încercau să legitimeze nişte suspecţi de furt de lemne, când au fost încercuiţi de oameni furioşi că sunt luaţi la întrebări.

Când au văzut că situaţia se complică, agenţii i-au chemat în ajutor pe colegii din forţele speciale. La un moment dat mulţimea a pus mâna pe pietre, iar mascaţii au ripostat cu gaze lacrimogene. 10 oameni au fost amendaţi pentru tulburarea ordinii publice, iar o tânără de 25 de ani s-a ales cu dosar penal, după ce a spart un geam al maşinii de poliţie.